Diari Oficial de la Generalitat Valenciana


Sumari del DOGV 6981, del 08-03-2013 (2013/1742)

Notificació de la sentència dictada en el procediment de divorci contenciós número 1309/2010.
---------------------------------------------------------------------------------------------

### Dades del document

Número de DOGV
:   6981

Data del DOGV
:   08-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1742


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de divorci contenciós número 1309/2010. [2013/1742]  
Divorci contenciós 001309/2010-C4   
De: Eva Moreno Jiménez   
Procuradora: M.ª José Merino Díaz.   
Contra: Adonis Ramos Marrero.   
En el present procediment de divorci contenciós seguit a instàncies d'Eva Moreno Jiménez contra Adonis Ramos Marrero, s'ha dictat sentència l'encapçalament i la dispositiva de la qual, literalment, són els següents:  
«Sentència número 489/2011  
Alacant, 18 de juliol de 2011.   
Mercedes Doménech Mayor, jutgessa en pràctiques del Jutjat de Primera Instància número 10 d'Alacant, assistida per la magistrada jutgessa titular d'este Jutjat, Susana Martínez González, he vist les presents actuacions de juí verbal número 1309/2010, entre parts; d'una, com a demandant Eva Moreno Jiménez, representada per la procuradora senyora Merino Díaz i assistida del lletrat senyor Rivero Manero i, d'una altra, com a demandat, Adonis Ramos Marrero, declarat en rebel·lia, sobre divorci contenciós.   
Dispositiva  
Estime en part la demanda i declare:   
1. La dissolució per divorci del matrimoni contret en data 29 de febrer de 2008, entre les parts, Eva Moreno Jiménez i Adonis Ramos Marrero, amb els efectes legals inherents a la dita declaració.  
2. No pertoca fer atribució d'ús de vivenda.  
3. No pertoca acordar sobre préstecs.   
4. No s'aprecien motius per a imposar les costes processals a cap dels litigants.   
Mode d'impugnació: per mitjà de recurs d'apel·lació, davant de l'Audiència Provincial d'Alacant (art. 455 LEC). El recurs es prepararà per mitjà d'escrit presentat davant d'este Jutjat en el termini de cinc dies, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen. 457.2 LEC).   
De conformitat amb la disposició addicional 15a. de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que se li tornarà només en el cas que el recurs siga estimat.   
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (jjjj 0000 cc eeee aa) indicant en el camp "Concepte" el codi "02 civil-apel·lació" i la data de la resolució recorreguda amb el format dd/mm/aaaa.   
  
En el cas de fer l'ingrés per mitjà de transferència bancària, després d'omplir el codi de compte corrent (CCC, 20dígits), s'indicarà en el camp "Concepte" el número de compte, el codi i la data en la forma exposada en el paràgraf anterior.   
En cap cas no s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o de diferent.  
Estan exceptuats de l'obligació de constituir el depòsit els qui tinguen reconegut el dret de litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme.»  
I atés que el demandat, Adonis Ramos Marrero, es troba en parador ignorat, expedisc este edicte a fi que li valga de notificació de la forma deguda.   
  
Alacant, 8 de febrer de 2013.- El secretari judicial: Pedro F. González de Pereda.